
         TRGOVAČKI SUD U ZAGREBU

      3 St-3069/16-8


U   I M E   R E P U B L I K E   H R V A T S K E
R J E Š E NJ E

Trgovački sud u Zagrebu, po sudcu Mihaelu Kovačiću, u izvanparničnom postupku   radi sklapanja predstečajne nagodbe, pokrenutom na prijedlog dužnika kao predlagatelja MIKY TAXI SLUŽBA, vl. Miljenko Tresk, OIB: 60270463018, Zagreb, Hrastin prilaz 3,   18. svibnja 2016. 

r i j e š i o   j e

		Odobrava se sklapanje predstečajne nagodbe u tekstu koji glasi:
	
	"Dužnik MIKY TAXI SLUŽBA, vl. Miljenko Tresk, OIB: 60270463018, Zagreb, Hrastin prilaz 3,  obvezuje se platiti vjerovnicima kako slijedi:

- vjerovniku MINISTARSTVO FINANCIJA – POREZNA UPRAVA,  OIB:18683136487, namiriti tražbinu, smanjenu za otpis kamata u iznosu od 35.752,55 kn, tako što će tako smanjenu tražbinu u iznosu od 124.291,33 kn isplatiti, uz  kamatnu stopu od 4,5% godišnje, u 24 (dvadesetčetiri) jednakih mjesečnih anuiteta u iznosu od po 5.411,79 kn, s dospijećem zadnjeg dana u mjesecu, a sve počevši od zadnjeg dana u mjesecu nakon mjeseca u kojemu je sklopljena nagodba.

- vjerovniku RAIFFEISEN LEASING d.o.o., OIB: 75346450537, namiriti tražbinu, smanjenu za otpis kamata u iznosu od 23.485,58 kn, tako što će tako smanjenu tražbinu u iznosu od 45.604,48 kn isplatiti, uz  kamatnu stopu od 4,5% godišnje, u 24 (dvadesetčetiri) jednakih mjesečnih anuiteta u iznosu od po 1.985,70 kn, s dospijećem zadnjeg dana u mjesecu, a sve počevši od zadnjeg dana u mjesecu nakon mjeseca u kojemu je sklopljena nagodba.

- vjerovniku ZAGREBAČKI HOLDING  d.o.o.	  OIB: 85584865987, namiriti tražbinu, smanjenu za otpis kamata u iznosu od 394,80 kn, tako što će tako smanjenu tražbinu u iznosu od 440,80 kn isplatiti, uz kamatnu stopu od 4,5% godišnje, u 24 (dvadesetčetiri) jednakih mjesečnih anuiteta u iznosu od po 19,20 kn, s dospijećem zadnjeg dana u mjesecu, a sve počevši od zadnjeg dana u mjesecu nakon mjeseca u kojemu je sklopljena nagodba.

- vjerovniku VIP NET d.o.o.,	OIB:	29524210204, namiriti tražbinu, smanjenu za otpis kamata u iznosu od 0,00 kn, tako što će tako smanjenu tražbinu u iznosu od 6.940,00 kn isplatiti, uz  kamatnu stopu od 4,5% godišnje, u 24 (dvadesetčetiri) jednakih mjesečnih anuiteta u iznosu od po 302,18 kn, s dospijećem zadnjeg dana u mjesecu, a sve počevši od zadnjeg dana u mjesecu nakon mjeseca u kojemu je sklopljena nagodba."
	
Obrazloženje

Prijedlog za sklapanje predstečajne nagodbe podnio je dužnik temeljem članka 66. stavak 1. Zakona o financijskom poslovanju i predstečajnoj nagodbi (NN 108/12, 144/12, 81/13 i 112/13; nastavno: ZFPPN). 

Ovaj sud ispitao je postojanje pretpostavki za odobravanje sklapanja predstečajne nagodbe koje su uređene odredbama članka 66. stavak 9. ZFPPN  te utvrdio da su na ročištu za sklapanje predstečajne nagodbe svoj pristanak dali dužnik i vjerovnici čije tražbine čine potrebnu većinu iz članka 63. ZFPPN,  da je sadržaj predložene nagodbe u skladu s općim pravilima o sudskoj nagodbi i da je njezin sadržaj u bitnim sastojcima odgovarajući prihvaćenom planu financijskog i operativnog restrukturiranja dužnika, slijedom čega je temeljem članka 66. stavak 9. ZFPPN riješeno kao u izreci.

U Zagrebu, 18. svibnja 2016.
                                                                                      
                                                                                                               S U D A C:
                                                                                                      MIHAEL KOVAČIĆ, v.r.



Pouka o pravnom lijeku: 
Na ovo rješenje dopuštena je žalba koja se podnosi ovome sudu u roku osam dana, u dva primjerka. 

						Za točnost otpravka ovlašteni službenik
								Sonja Pilić	

